
16 Ιουνίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 2083 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Καθορισμός λεπτομερειών χορήγησης της συνδε- 
δεμένης ενίσχυσης στον τομέα της καλλιέργειας 
κορινθιακής σταφίδας σε εκτέλεση του άρθρου 
52 του Κανονισμού (ΕΕ) αριθ. 1307/2013 του Ευ¬ 
ρωπαϊκού Κοινοβουλίου και του Συμβουλίου. 

2 Τροποποίηση της με αριθμ. 1406/52601/4-5-2016 
υπουργικής απόφασης (ΦΕΚ 1291 /τ.Β'/2016) «Κα¬ 
θορισμός λεπτομερειών σχετικά με την διαδικα¬ 
σία μεταβίβασης των δικαιωμάτων βασικής ενί¬ 
σχυσης, σε εφαρμογή των διατάξεων των καν(ΕΕ) 
1307/2013 και 639/2014» 


ΑΠΟΦΑΣΕΙΣ 

Αριθ. 1571/62616 (1) 

Καθορισμός λεπτομερειών χορήγησης της συν- 
δεδεμένης ενίσχυσης στον τομέα της καλλιέρ¬ 
γειας κορινθιακής σταφίδας σε εκτέλεση του άρ¬ 
θρου 52 του Κανονισμού (ΕΕ) αριθ. 1307/2013 
του Ευρωπαϊκού Κοινοβουλίου και του Συμβου¬ 
λίου. 

Ο ΥΠΟΥΡΓΟΣ ΚΑΙ Ο ΥΦΥΠΟΥΡΓΟΣ 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα που κυρώθηκε 
με το άρθρο του π.δ. 63/2005 «Κωδικοποίηση της Νομο¬ 
θεσίας για την Κυβέρνηση και τα Κυβερνητικά Όργανα» 
(Α' 98). 

β) Της περ. α'της παρ. 2 του άρθρου 62 του νόμου 
4235/2014 «Διοικητικά μέτρα, διαδικασίες και κυρώσεις 
στην εφαρμογή της ενωσιακής και εθνικής νομοθεσίας 
στους τομείς των τροφίμων, των ζωοτροφών και της 
υγείας και προστασίας των ζώων και άλλες διατάξεις 
αρμοδιότητας του Υπουργείου Αγροτικής Ανάπτυξης 
και Τροφίμων(Α'32), όπως η παρ. 2 τροποποιήθηκε με 
την παρ. 2 του άρθρου 46 του ν. 4384/2016 «Αγροτι¬ 


κοί Συνεταιρισμοί, μορφές συλλογικής οργάνωσης του 
αγροτικού χώρου και άλλες διατάξεις» (Α'78). 

γ) Των άρθρων 13 έως 29 του ν. 2637/1998 «Σύσταση 
Οργανισμού Πιστοποίησης Λογαριασμών, Οργανισμού 
Πληρωμών και Ελέγχου Κοινοτικών Ενισχύσεων Προσα¬ 
νατολισμού και Εγγυήσεων, Οργανισμού Πιστοποίησης 
και Επίβλεψης Γεωργικών Προϊόντων, Γενικών Διευθύν¬ 
σεων και θέσεων προσωπικού στο Υπουργείο Γεωργίας 
και «Εταιρείας Αξιοποίησης Αγροτικής Γης» Α.Ε. και άλλες 
διατάξεις» (Α'200), όπως ισχύουν. 

δ) Το π.δ. 227/1987 (ΦΕΚ 100/Α/1987) «Χαρακτηρι¬ 
σμός βιοτεχνικών και βιομηχανικών επιχειρήσεων ως 
γεωργικών». 

ε) Της αριθ. 262385/21.4.2010 κοινής υπουργικής από¬ 
φασης (ΦΕΚ 509/2010/Β') «Εφαρμογή του καθεστώτος 
της πολλαπλής συμμόρφωσης και λοιπά συμπληρωματι¬ 
κά μέτρα σε εκτέλεση του Κανονισμού (ΕΚ) 73/2009 και 
του Κανονισμού (ΕΚ) 1698/2005 του Συμβουλίου» όπως 
τροποποιήθηκε και ισχύει. 

2. Τους Κανονισμούς, όπως ισχύουν: 
α) (ΕΕ) αριθ. 1307/2013 του Ευρωπαϊκού Κοινοβουλίου 
και του Συμβουλίου, της 17ης Δεκεμβρίου 2013, περί 
θεσπίσεως κανόνων για άμεσες ενισχύσεις στους γεωρ¬ 
γούς βάσει καθεστώτων στήριξης στο πλαίσιο της Κοινής 
γεωργικής πολιτικής και για την κατάργηση του κανονι¬ 
σμού (ΕΚ) αριθ. 637/2008 και του κανονισμού (ΕΚ) αριθ. 
73/2009 του Συμβουλίου (ΕΕ Ε 347,20.12.2013, σ. 608). 

β) (ΕΕ) αριθ. 1306/2013 του Ευρωπαϊκού Κοινοβουλίου 
και του Συμβουλίου, της 17ης Δεκεμβρίου 2013, σχετικά 
με τη χρηματοδότηση, τη διαχείριση και την παρακο¬ 
λούθηση της κοινής γεωργικής πολιτικής και την κα¬ 
τάργηση των κανονισμών (ΕΟΚ) αριθ. 352/78, (ΕΚ) αριθ. 
165/94, (ΕΚ) αριθ. 2799/98, (ΕΚ) αριθ. 814/2000, (ΕΚ) αριθ. 
1290/2005 και (ΕΚ) αριθ. 485/2008 του Συμβουλίου (ΕΕ 
1347, 20.12.2013,0.549). 

γ) (ΕΕ) αριθ. 1305/2013 του Ευρωπαϊκού Κοινοβουλίου 
και του Συμβουλίου, της 17ης Δεκεμβρίου 2013, για τη 
στήριξη της αγροτικής ανάπτυξης από το Ευρωπαϊκό 
Γεωργικό Ταμείο Αγροτικής Ανάπτυξης (ΕΓΤΑΑ) και την 
κατάργηση του κανονισμού (ΕΚ) αριθ. 1698/2005 του 
Συμβουλίου. 

δ) Κατ'εξουσιοδότηση Κανονισμό (ΕΕ) αριθ. 639/2014 
της Επιτροπής, της 11 ης Μαρτίου 2014, για τη συμπλή¬ 
ρωση του κανονισμού (ΕΕ) αριθ. 1307/2013 του Ευρωπα- 

ϊκού Κοινοβουλίου και του Συμβουλίου περί θεσπίσεως 
κανόνων για άμεσες ενισχύσεις στους γεωργούς βάσει 
καθεστώτων στήριξης στο πλαίσιο της κοινής γεωργικής 
πολιτικής και για την τροποποίηση του παραρτήματος 
Χτου εν λόγω κανονισμού (ΕΕ Ε 181,20.6.2014, ο. 1). 

ε) Κατ'εξουσιοδότηση Κανονισμό (ΕΕ) αριθ. 640/2014 
της Επιτροπής, της 11ης Μαρτίου 2014, για τη συμπλή¬ 
ρωση του κανονισμού (ΕΕ) αριθ. 1306/2013 του Ευρω¬ 
παϊκού Κοινοβουλίου και του Συμβουλίου όσον αφορά 
το ολοκληρωμένο σύστημα διαχείρισης και ελέγχου και 
τους όρους απόρριψης και ανάκτησης πληρωμών καθώς 
και τις διοικητικές κυρώσεις που εφαρμόζονται στις άμε¬ 
σες ενισχύσεις, τη στήριξη της αγροτικής ανάπτυξης και 
την πολλαπλή συμμόρφωση, (ΕΕ ί 181,20.06.2014, ο. 48). 

στ) Εκτελεστικό Κανονισμό (ΕΕ) αριθ. 641/2014 της 
Επιτροπής, της 16ης Ιουνίου 2014, για τη θέσπιση κα¬ 
νόνων εφαρμογήςτου κανονισμού (ΕΕ) αριθ. 1307/2013 
του Ευρωπαϊκού Κοινοβουλίου και του Συμβουλίου περί 
θεσπίσεως κανόνων για άμεσες ενισχύσεις στους γεωρ¬ 
γούς βάσει καθεστώτων στήριξης στο πλαίσιο της κοινής 
γεωργικής πολιτικής (ΕΕ Ε 181,20.06.2014, ο. 48). 

ζ) Εκτελεστικό Κανονισμό (ΕΕ) αριθ. 809/2014 της Επι¬ 
τροπής, της 17ης Ιουλίου 2014, για τη θέσπιση κανόνων 
εφαρμογήςτου κανονισμού (ΕΕ) αριθ. 1306/2013 του 
Ευρωπαϊκού Κοινοβουλίου και του Συμβουλίου όσον 
αφορά το ολοκληρωμένο σύστημα διαχείρισης και ελέγ¬ 
χου, τα μέτρα αγροτικής ανάπτυξης και την πολλαπλή 
συμμόρφωση (ΕΕ Ε 227, 31.07.2014, ο. 69). 

3. Την με αριθμ. 11226/133908/30-11-2016 απόφα¬ 
ση του Πρωθυπουργού και του Υπουργού Αγροτικής 
Ανάπτυξης και Τροφίμων «Ανάθεση αρμοδιοτήτων στον 
Υφυπουργό Αγροτικής Ανάπτυξης και Τροφίμων Βασί¬ 
λειο Κόκκαλη.» (Β'3903/05-12-2016). 

4. Το άρθρο 33 της με αριθμ. 104/7056/2015 υπουρ¬ 
γικής απόφασης (ΦΕΚ Β' 147/22/1/2015) «Εθνικές επι¬ 
λογές, διοικητικά μέτρα και διαδικασίες εφαρμογής 
των άμεσων ενισχύσεων κατ'εκτέλεση του Κανονισμού 
(ΕΕ)1307/2013 και του Κανονισμού(ΕΕ)1306/2013 του 
Ευρωπαϊκού Κοινοβουλίου και του Συμβουλίου», όπως 
τροποποιήθηκε και ισχύει, 

5. Την κοινοποίηση των εθνικών επιλογών της ΚΑΠ 
της 1ης Αυγούστου 2016, μέσω Ι5ΑΜΜ, σύμφωνα με 
το άρθρο 67, παρ.1 του Καν (ΕΕ) αριθμ. 639/2014 που 
αναφέρεται στο άρθρο 54 παρ.1 και άρθρο 53 παρ.6του 
Καν (ΕΕ) αριθμ. 1307/2013. 

6. Την υπ'αριθ. 27364/22-03-2017 εισήγηση του ΟΠΕ- 
ΚΕΠΕ. 

7. Το γεγονός ότι με την παρούσα απόφαση δεν προκα- 
λείται δαπάνη σε βάρος του Κρατικού Προϋπολογισμού, 
αποφασίζουμε: 

Άρθρο 1 

Πεδίο Εφαρμογής 

Με την παρούσα απόφαση καθορίζονται οι αναγκαίες 
λεπτομέρειες εφαρμογής του άρθρου 52 του Κανονι¬ 
σμού (ΕΕ) 1307/2013 του Ευρωπαϊκού Κοινοβουλίου 
του Συμβουλίου, για τη χορήγηση της συνδεδεμένης 
ενίσχυσης στην καλλιέργεια κορινθιακής σταφίδας ανα- 
φερόμενης εφεξής ως «συνδεδεμένη ενίσχυση». 


Άρθρο 2 

Προϋπολογισμός και πόροι χρηματοδότησης 

1.0 συνολικός ετήσιος προϋπολογισμός για το έτος 2017 
ανέρχεται στα 5.000.000€, για το έτος 2018 στα 4.946.168€ 
και για τα έτη 2019 και 2020 στα 4.892.920 € αντίστοιχα. 

2. Η έκταση που καθορίστηκε σύμφωνα με το άρθρο 
52 παρ. 6 του Κανονισμού (ΕΕ) 1307/2013 ανέρχεται σε 
14.200 εκτάρια. 

Η χρηματοδότηση της ενίσχυσης προέρχεται από τους 
πόρους του άρθρου 53 του Κανονισμού (ΕΕ) 1307/2013 
του Ευρωπαϊκού Κοινοβουλίου και του Συμβουλίου. 

Άρθρο 3 

Ορισμοί 

Για τους σκοπούς της παρούσας απόφασης, ισχύουν 
οι ακόλουθοι ορισμοί: 

1. Μεταποιητική εγκατάσταση: η βιοτεχνία ή βιομηχανία 
που διαθέτει τις κατάλληλες ιδιόκτητες κτιριακές και μηχα¬ 
νολογικές εγκαταστάσεις (εργοστάσιο) για την τυποποίη¬ 
ση και συσκευασία αποξηραμένης κορινθιακής σταφίδας. 

2. Μεταποιητική επιχείρηση: κάθε νομικό πρόσωπο 
που αποδεδειγμένα διαθέτει τη δυνατότητα τυποποίη¬ 
σης και συσκευασίας αποξηραμένης κορινθιακής στα¬ 
φίδας. Η δυνατότητα αυτή αποδεικνύεται με κάθε πρό¬ 
σφορο μέσο, συμπεριλαμβανομένων των περιπτώσεων: 
(ί) ιδιόκτητες εγκαταστάσεις (εργοστάσιο), (Π) μίσθωση 
ή υπεκμίσθωση εγκαταστάσεων, (ίίί) σύμβαση παροχής 
υπηρεσιών με μεταποιητικές εγκαταστάσεις. 

Άρθρο 4 

Όροι επιλεξιμότητας 

1. Δικαιούχοι της συνδεδεμένης ενίσχυσης κορινθια¬ 
κής σταφίδας είναι οι γεωργοί που πληρούν τους παρα¬ 
κάτω όρους επιλεξιμότητας: 

1.1. Καλλιεργούν κορινθιακή σταφίδα σε επιλέξιμες 
εκτάσεις στις Περιφερειακές Ενότητες Αχάίας, Αργολί¬ 
δας, Ηλείας, Κορινθίας, Μεσσηνίας, Ζακύνθου και Κε¬ 
φαλληνίας. 

1.2. Παραδίδουν κατ'ελάχιστο 150 κιλά προϊόντος ξη¬ 
ρής σταφίδας ανά στρέμμα σε εγκεκριμένες μεταποι¬ 
ητικές επιχειρήσεις, όπως ορίζονται στο άρθρο 8 της 
παρούσας, από 1 Αυγούστου και το αργότερο έως την 
30η Νοεμβρίου του έτους υποβολής της ενιαίας αίτησης 
ενίσχυσης. Η αναλογία αυτή υπολογίζεται με βάση το 
σύνολο των παραδόσεων προς τις εγκεκριμένες μετα¬ 
ποιητικές επιχειρήσεις και του συνόλου των εκτάσεων 
κορινθιακής σταφίδας για τις οποίες ο δικαιούχος υπο¬ 
βάλει αίτημα συνδεδεμένης ενίσχυσης στο πλαίσιο της 
ενιαίας αίτησης ενίσχυσης. 

Σε εξαιρετικές περιστάσεις, η ανωτέρω καταληκτική 
ημερομηνία της 30ης Νοεμβρίου δύναται να τροποποι¬ 
ηθεί με απόφαση Προέδρου ΟΠΕΚΕΠΕ. 

Σε περίπτωση που υπάρχουν εξατομικευμένες ζημιές 
ανά δικαιούχο διαπιστωμένες από τον Ελληνικό Οργανι¬ 
σμό Γεωργικών Ασφαλίσεων δύναται οι ποσότητες αυτές 
να προσμετρούνται στην συνολική επιλέξιμη ποσότητα. 
Ο ΕΛΓΑ υποχρεούται στην αποστολή σχετικού ηλεκτρο¬ 
νικού αρχείου με τα αποτελέσματα εκτιμήσεων ζημιών 
στον ΟΠΕΚΕΠΕ το αργότερο ως το τέλος Φεβρουάριου 

του έτους που έπεται του έτους υποβολής της ενιαίας 
αίτησης ενίσχυσης. 

1.3 Οι παραδόσεις στις εγκεκριμένες μεταποιητικές 
επιχειρήσεις πραγματοποιούνται μέσω των παρακάτω 
φορέων για τους παραγωγούς μέλη τους: 

α) Αγροτικοί Συνεταιρισμοί και Μορφές Συλλογικής 
Οργάνωσης, όπως ορίζονται στο νόμο 4384/2016 

β) Ομάδες και Οργανώσεις παραγωγών, σύμφωνα με 
τους Καν (ΕΕ) 1305/13 και 1308/13 του Ευρωπαϊκού Κοι¬ 
νοβουλίου και του Συμβουλίου. 

Οι γεωργοί οι οποίοι δεν είναι μέλη των ανωτέρω φο¬ 
ρέων μπορούν να παραδίδουν: 

• σε αυτούς ως συνεργαζόμενοι 

■ απευθείας στις εγκεκριμένες μεταποιητικές επιχει- 
ρήσεις 

Η παράδοση της πρώτης ύλης γίνεται από: (α) τους φο¬ 
ρείς για τα μέλη τους και τους συνεργαζόμενους με αυ¬ 
τούς γεωργούς ή (β) τους μεμονωμένους γεωργούς, που 
δεν είναι μέλη των ανωτέρω φορέων, με ευθύνη τους, στο 
εργοστάσιο της μεταποιητικής επιχείρησης ή σε κατάλλη¬ 
λο χώρο συγκέντρωσης της μεταποιητικής επιχείρησης, 
σύμφωνα με την εκάστοτε σχετική νομοθεσία. 

2. Η ελάχιστη επιλέξιμη έκταση αγροτεμαχίου προς 
ένταξη στο καθεστώς συνδεδεμένης ενίσχυσης ορίζεται 
σε 0,1 εκτάρια. 

Άρθρο 5 

Καθορισμός και καταβολή ενίσχυσης 

1. Η ενίσχυση καταβάλλεται υπό τη μορφή συνδεδε¬ 
μένης ενίσχυσης, ανά εκτάριο, σε ετήσια βάση. 

2. Το ακριβές ύψος της ενίσχυσης για κάθε έτος καθο¬ 
ρίζεται με απόφαση του Υπουργού Αγροτικής Ανάπτυξης 
και Τροφίμων, σύμφωνα με το άρθρο 53 του Καν (ΕΕ) 
639/2014. Για το σκοπό αυτό, ο Οργανισμός Πληρωμών 
και Ελέγχου Κοινοτικών Ενισχύσεων Προσανατολισμού 
και Εγγυήσεων γνωστοποιεί στην Δ/νση Συστημάτων 
Καλλιέργειας, στη Δ/νση Μεταποίησης και Ποιοτικού 
Ελέγχου Τροφίμων Φυτικής Παραγωγής και στη Δ/νση 
Αγροτικής Πολιτικής, ΔΣ και Π.Π το συνολικό αριθμό 
επιλέξιμων εκταρίων κορινθιακής σταφίδας ανά έτος. 

3. Το αργότερο μέχρι την 1 Σεπτεμβρίου κάθε έτους, 
ο Οργανισμός Πληρωμών και Ελέγχου Κοινοτικών Ενι¬ 
σχύσεων Προσανατολισμού και Εγγυήσεων (ΟΠΕΚΕΠΕ) 
κοινοποιεί στη Δ/νση Αγροτικής Πολιτικής, Διεθνών Σχέ¬ 
σεων και Προώθησης Προϊόντων του Υπουργείου Αγρο¬ 
τικής Ανάπτυξης και Τροφίμων όλα τα προβλεπόμενα 
στοιχεία για την προαιρετική συνδεδεμένη στήριξη που 
χορηγήθηκε κατά το αμέσως προηγούμενο έτος. Κατόπιν 
αυτού η Δ/νση Αγροτικής Πολιτικής, Διεθνών Σχέσεων 
και Προώθησης Προϊόντων του Υπουργείου Αγροτικής 
Ανάπτυξης και Τροφίμων κοινοποιεί στην Επιτροπή τα 
στοιχεία αυτά το αργότερο μέχρι την 15η Σεπτεμβρίου 
του ίδιου έτους, σύμφωνα με τα προβλεπόμενα στο άρ¬ 
θρο 67, του Καν (ΕΕ)639/2014. 

Άρθρο 6 

Υποχρεώσεις γεωργών 

Οι γεωργοί προκειμένου να τύχουν της ενίσχυσης του 
άρθρου 1 τηςπαρούσης υποχρεούνται: 


1. Να τηρούν στο σύνολο της εκμετάλλευσής τους 
τις κανονιστικές απαιτήσεις διαχείρισης και την καλή 
γεωργική και περιβαλλοντική κατάσταση σύμφωνα με 
τα οριζόμενα του άρθρο 93 και 94 του κανονισμού (ΕΕ) 
αριθμ. 1306/2013. 

2. Να δέχονται και να διευκολύνουν τους προβλεπόμε- 
νους ελέγχους από τις αρμόδιες Εθνικές και Ενωσιακές 
αρχές ελέγχου παρέχοντας οποιοδήποτε συμπληρωμα¬ 
τικό στοιχείο ή πληροφορία τους ζητηθεί. 

3. Να υποβάλλουν αίτημα λήψης συνδεδεμένης ενί¬ 
σχυσης. Για το αίτημα λήψης της συνδεδεμένης ενίσχυ¬ 
σης κορινθιακής σταφίδας συμπληρώνεται ειδικό πεδίο 
του εντύπου της ενιαίας αίτησης ενίσχυσης ανεξάρτητα 
αν οι ενδιαφερόμενοι είναι δικαιούχοι ή όχι της βασικής 
ενίσχυσης. Για την εν λόγω δήλωση συμμετοχής ισχύουν 
τα οριζόμενα από τις σχετικές αποφάσεις για τη βασική 
ενίσχυση συμπεριλαμβανομένων και των προθεσμιών 
υποβολής της. Η δήλωση συμμετοχής του γεωργού συ¬ 
νεπάγεται ότι ο γεωργός αποδέχεται τα οριζόμενα στην 
παρούσα απόφαση σχετικά με τη διαδικασία χορήγησης 
της ενίσχυσης, τους ισχύοντες όρους και τις προϋποθέ¬ 
σεις καθώς και την κοινοποίηση των στοιχείων του. 

4. Για τις ανάγκες της παρούσας, να τηρούν τα επίση¬ 
μα παραστατικά τα οποία τεκμηριώνουν την παράδο¬ 
ση της ξηρής κορινθιακής σταφίδας στις εγκεκριμένες 
μεταποιητικές επιχειρήσεις ή τους φορείς του άρθρου 
4 και οποιαδήποτε άλλα στοιχεία απαιτούνται από τον 
ΟΠΕΚΕΠΕ για τουλάχιστον 5 έτη. 

Άρθρο 7 

Υποχρεώσεις φορέων 

Οι φορείς του άρθρου 4, στους οποίους οι γεωργοί 
παραδίδουν την πρώτη ύλη υποχρεούνται: 

1) Να παραδίδουν για λογαριασμό των μελών τους 
την ποσότητα αποξηραμένης κορινθιακής σταφίδας στο 
πλαίσιο της συνδεδεμένης ενίσχυσης σε εγκεκριμένες 
μεταποιητικές επιχειρήσεις. 

2) Να συμπληρώνουν στην ηλεκτρονική εφαρμογή του 
ΟΠΕΚΕΠΕ τα απαιτούμενα στοιχεία για κάθε γεωργό μέ¬ 
λος τους.Τα στοιχεία αυτά περιλαμβάνουν τουλάχιστον 
το ΑΦΜ του γεωργού και τη συνολική παραλαμβανό- 
μενη ποσότητα καθώς και την ποσότητα πρώτης ύλης 
που οδηγείται σε μεταποιητικές μονάδες στο πλαίσιο της 
συνδεδεμένης ενίσχυσης. 

3) Να τηρούν αρχείο όλων των απαραίτητων δικαιο- 
λογητικών εγγράφων και παραστατικών. 

4) Να διευκολύνουν τις αρμόδιες αρχές κατά την πραγ¬ 
ματοποίηση των ελέγχων. 

5) Να υποβάλλουν αίτηση ένταξης στο σχετικό μη¬ 
τρώο του ΟΠΕΚΕΠΕ προσκομίζοντας την απόφαση ανα¬ 
γνώρισης. 

Άρθρο 8 

Υποχρεώσεις μεταποιητικών επιχειρήσεων 

1. Οι μεταποιητικές επιχειρήσεις αποξηραμένης σταφί¬ 
δας που επιθυμούν να ενταχθούν στο καθεστώς της συν¬ 
δεδεμένης ενίσχυσης και να παραλάβουν ξηρή σταφίδα 
στο πλαίσιο της συνδεδεμένης ενίσχυσης οφείλουν να 

τύχουν της σχετικής έγκρισης από το Υπουργείο Αγρο¬ 
τικής Ανάπτυξης καιΤροφίμων. Ο Γενικός Γραμματέας με 
απόφασή του εγκρίνει κάθε έτος τον κατάλογο των με¬ 
ταποιητικών επιχειρήσεων ξηρής σταφίδας που θα συμ- 
μετάσχουν στο καθεστώς της συνδεδεμένης ενίσχυσης. 
Η απόφαση αναρτάται στην ιστοσελίδα του Υπουργείου 
Αγροτικής Ανάπτυξης καιΤροφίμων. 

2. Η μεταποιητική επιχείρηση που επιθυμεί να εγκριθεί, 
προκειμένου να συμμετάσχει στο καθεστώς, υποχρεού- 
ται μέχρι την 31 η Μάίουτου έτους για το οποίο επιθυμεί 
να συμμετάσχει στο σύστημα, να καταθέτει την αίτηση 
έγκρισης του ΥΠΟΔΕΙΓΜΑΤΟΣ 1 της παρούσης στη Δι¬ 
εύθυνση Μεταποίησης και Ποιοτικού Ελέγχου Τροφίμων 
Φυτικής Παραγωγής του Υπουργείου Αγροτικής Ανά¬ 
πτυξης και Τροφίμων, συνυποβάλλοντας τα ακόλουθα 
δικαιολογητικά: 

α) Βεβαίωση της Δ/νσης Αγροτικής Οικονομίας και 
Κτηνιατρικής (ΔΑΟΚ) της Περιφερειακής Ενότητας 
που εδρεύει το εργοστάσιο, για την αρτιότητα και κα¬ 
ταλληλότητα των εγκαταστάσεων για μεταποίηση της 
πρώτης ύλης σε τελικά προϊόντα (σύμφωνα με τον ΚΑΝ 
852/2004). 

β) Στην περίπτωση που η μεταποίηση δεν πραγματο¬ 
ποιείται σε ιδιόκτητες εγκαταστάσεις υποβάλλεται επι¬ 
πλέον το μισθωτήριο συμβόλαιο, η σύμβαση παροχής 
υπηρεσιών ή οποιοδήποτε άλλο έγγραφο αποδεικνύει 
επίσημα τη συνεργασία της μεταποιητικής εγκατάστα¬ 
σης με την μεταποιητική επιχείρηση καθώς και το σχε¬ 
τικό αποδεικτικό κατάθεσης στην αρμόδια ΔΟΥ. Η διάρ¬ 
κεια συνεργασίας πρέπει να καλύπτει εύλογο διάστημα, 
ανάλογο των αναμενομένων ποσοτήτων διακίνησης. 

3. Μεταποιητική επιχείρηση που δεν θα προσκομίσει 
τα αναφερόμενα στην παράγραφο 2, του παρόντος άρ¬ 
θρου, δεν εγκρίνεται. 

4. Οι ποσότητες αποξηραμένης κορινθιακής σταφίδας 
που παραδίδονται σε μεταποιητικές επιχειρήσεις που 
δεν συμπεριλαμβάνονται στο κατάλογο της παραγρά¬ 
φου 1, δεν μπορούν να τύχουν της ενίσχυσης του ως 
άνω καθεστώτος. 

5. Οι εγκεκριμένες μεταποιητικές επιχειρήσεις οι οποί¬ 
ες παραλαμβάνουν πρώτη ύλη στο πλαίσιο της συνδε¬ 
δεμένης ενίσχυσης οφείλουν: 

α) να συμπληρώνουν ηλεκτρονικά στην από τον ΟΠΕ- 
ΚΕΠΕ οριζόμενη εφαρμογή τις συνολικές ποσότητες για 
κάθε γεωργό ή φορέα από τον οποίο έχουν παραλάβει 
πρώτη ύλη αποξηραμένη κορινθιακή σταφίδα στο πλαί¬ 
σιο της συνδεδεμένης ενίσχυσης. Ειδικότερα, για τους 
γεωργούς που παραδίδουν αποξηραμένη κορινθιακή 
σταφίδα απευθείας στις μεταποιητικές επιχειρήσεις κα- 
ταχωρούνται τα προσωπικά τους στοιχεία, το ΑΦΜ τους, 
καθώς και η αναλυτική ποσότητα παραλαμβανόμενης 
πρώτης ύλης ανά φορτίο η οποία συμφωνεί με τα εκδο- 
θέντα παραστατικά. 

β) να τηρούν αρχείο όλων των απαραίτητων παρα¬ 
στατικών τα οποία απαιτούνται για τους οποιουσδήποτε 
διοικητικούς ή λογιστικούς ελέγχους. 

γ) να διευκολύνουν τις αρμόδιες υπηρεσίες κατά την 
πραγματοποίηση των ελέγχων. 


δ) να υποβάλλουν αίτηση ένταξης στο σχετικό μητρώο 
του ΟΠΕΚΕΠΕ προσκομίζοντας κατά περίπτωση: 

• Έναρξη επιτηδεύματος και/ή 

• Βεβαίωση Γ.Ε.Μ.Η 

Άρθρο 9 
Έλεγχοι 

1. Αρμόδια αρχή για το συντονισμό και τη διενέργεια 
των ελέγχων ορίζεται ο Οργανισμός Πληρωμών και 
Ελέγχου Κοινοτικών Ενισχύσεων Προσανατολισμού και 
Εγγυήσεων (ΟΠΕΚΕΠΕ). 

2. Οι έλεγχοι για τη συνδεδεμένη ενίσχυση καλύπτουν 
τους σχετικούς όρους που προβλέπονται στον τίτλο III του 
Κανονισμού (ΕΕ) 809/2014, τόσο όσον αφορά τους διοικη¬ 
τικούς ελέγχους (μηχανογραφικούς και διασταυρωτικούς) 
όσο και τους επιτόπιους. Οι λεπτομέρειες διεξαγωγής των 
ελέγχων προσδιορίζονται στις κατ' έτος εκδιδόμενες από 
τον ΟΠΕΚΕΠΕ, οδηγίες ελέγχων και εγκυκλίους. 

3. Στους διοικητικούς ελέγχους συμπεριλαμβάνονται 
επαλήθευση των καταχωρηθέντων στοιχείων σε σχέση με 
τα πρωτότυπα παραστατικά, σε ποσοστό 5% επί του συνό¬ 
λου των γεωργών που υπέβαλλαν αίτηση για το καθεστώς 
της εν λόγω ενίσχυσης και παρέδωσαν προϊόν, σύμφωνα 
με τα οριζόμενα στα άρθρα 6 και 7 της παρούσης. 

4. Οι διοικητικοί και οι επιτόπιοι έλεγχοι πραγματοποι¬ 
ούνται με τρόπο ώστε να εξασφαλίζεται η εξακρίβωση 
της τήρησης των όρων για τη χορήγηση των ενισχύσεων, 
καθώς και των απαιτήσεων και προτύπων που σχετίζο¬ 
νται με την πολλαπλή συμμόρφωση. 

5. Τα αποτελέσματα των ελέγχων κοινοποιούνται στη 
Δ/νση Συστημάτων Καλλιέργειας και τη Διεύθυνση Με¬ 
ταποίησης και Ποιοτικού Ελέγχου Τροφίμων Φυτικής 
Παραγωγής του ΥπΑΑΤ. 

Άρθρο 10 
Ενστάσεις 

1. Αρμόδια Αρχή για την υποβολή ενστάσεων ορίζεται 
η αρμόδια Περιφερειακή Διεύθυνση του ΟΠΕΚΕΠΕ. 

2. Οι ενστάσεις που αφορούν αποτελέσματα επιτόπι¬ 
ου ελέγχου, υποβάλλονται εντός διαστήματος δέκα (10) 
εργάσιμων ημερών από την ολοκλήρωση του ελέγχου 
και την παραλαβή του πρακτικού ελέγχου. 

3. Οι ενστάσεις που αφορούν αποτελέσματα λοιπών 
ελέγχων (διοικητικοί, τηλεπισκόπησης, μηχανογραφικοί 
και διασταυρωτικοί) υποβάλλονται εντός διαστήματος 
δέκα (10) εργάσιμων ημερών μετά την πρώτη έκδοση 
εντολής πληρωμής. 

Άρθρο 11 

Κυρώσεις - Ανάκτηση Αχρεωστήτως 
καταβληθέντων ποσών 

1. Γεωργός που παρουσίασε ψευδή στοιχεία απορρί¬ 
πτεται από το καθεστώς χορήγησης της ενίσχυσης κατά 
τη διάρκεια του τρέχοντος ημερολογιακού έτους. 

2. Εφόσον διαπιστωθούν παρατυπίες για τις εκτάσεις οι 
οποίες δηλώθηκαν για τις ενισχύσεις της παρούσας και 
οφείλονται στον παραγωγό, εφαρμόζονται οι μειώσεις 
που προβλέπονται στο άρθρο 77 του Καν (ΕΕ) 1306/2013 
και στο άρθρο 19 του Καν (ΕΕ) 640/2014. 

3. Εφόσον ο γεωργός δεν συμμορφωθεί με τα προβλεπόμενα για την πολλαπλή συμμόρφωση επιβάλλονται οι 
προβλεπόμενες κυρώσεις. 

4. Σε περίπτωση ανάκτησης αχρεωστήτως καταβληθέντων ποσών από τους δικαιούχους εφαρμόζονται οι δια¬ 
τάξεις του άρθρου 63 του Κανονισμού (ΕΕ) 1306/2013 και της παρ. 3 του άρθρου 19 του Καν (ΕΕ) 640/2014 και του 
άρθρου 7 του Καν (ΕΕ) 809/2014. Όπου δεν δύναται να εφαρμοστεί η παρ. 3 του άρθρου 19 του Καν. (ΕΕ) 640/2014 
και του άρθρου 7 του Καν (ΕΕ) 809/2014 η διαδικασία ανάκτησης τυχόν αχρεωστήτως καταβληθέντων ποσών 
πραγματοποιείται σύμφωνα με τις διατάξεις του άρθρου 28 του ν. 2520/1997, όπως ισχύει. 

5. Γεωργός που δεν τηρεί τους όρους επιλεξιμότητας δεν λαμβάνει την ενίσχυση της παρούσας απόφασης. 

6. Αν ο δικαιούχος αρνείται, παρεμποδίζει ή δεν διευκολύνει τον έλεγχο, καθώς και αν δεν παρέχει πληροφορίες 
και στοιχεία ή παρέχει εν γνώσει του ψευδείς ή ελλιπείς ή ανακριβείς πληροφορίες και στοιχεία, αποκλείεται από 
την ενίσχυση κατά την τρέχουσα ετήσια περίοδο εφαρμογής. 

Άρθρο 12 

Εξουσιοδοτικές διατάξεις 

Με εγκυκλίους του Προέδρου του ΟΠΕΚΕΠΕ καθορίζονται οι λεπτομέρειες εφαρμογής της παρούσης. 

Άρθρο 13 

Υποδείγματα 

Προσαρτάται στην παρούσα ένα (1) Υπόδειγμα το οποίο αποτελεί αναπόσπαστο μέρος της και έχει ως εξής: 


ΥΠΟΔΕΙΓΜΑ 1 
ΑΙΤΗΣΗ 



ΠΡΟΣ: ΥΠΟΥΡΓΕΙΟ ΑΓΡΟΤΙΚΗΣ ΑΝΑΠΤΥΞΗΣ & ΤΡΟΦΙ¬ 
ΜΩΝ 

Δ/νση : Μεταποίησης & Ποιοτικού Ελέγχου Τροφίμων 
Φυτικής Παραγωγής 

Τμήμα: Μεταποιημένων Προϊόντων Φυτικής Προέλευ¬ 
σης 

Ταχυδρομική Δ/νση: Αχαρνών 2, Τ.Κ. 101 76, ΑΟΗΝΑ 
ΡΑΧ: 210-5238337 

Αθήνα, . .20.... 

Επωνυμία μεταποιητικής επιχείρησης: 

Διακριτικός τίτλος: 

Διεύθυνση έδρας: 

Τηλέφωνο: 

ΡΑΧ: 

Ε-ΜΑΙΕ: 

Αρ.ΓΕΜΗ (όπου απαιτείται): 

Άτομο επικοινωνίας: 



ΘΕΜΑ: «Πρόθεση συμμετοχής στο καθεστώς της συνδεδεμένης ενίσχυσης στον τομέα της ξηρής σταφίδας για 
το έτος.» 


Στο πλαίσιο της υπ' αριθμ.Υπουργικής Απόφασης, σας κοινοποιώ ως νόμιμος εκπρόσωπος της μεταποι¬ 
ητικής επιχείρησης.την πρόθεση της επιχείρησης να συμμετάσχει στο καθεστώς της 

συνδεδεμένης ενίσχυσης στον τομέα της ξηρής σταφίδας για το έτος. 

Ως νόμιμος εκπρόσωπος της μεταποιητικής επιχείρησης δηλώνω ότι: 

1. Η μεταποιητική επιχείρηση για το έτος.και στο πλαίσιο της ανωτέρω συνδεδεμένης ενίσχυσης μεταποιεί 

στις εγκαταστάσεις που βρίσκονται (διεύθυνση). 

2. Η δυναμικότητα των εγκαταστάσεων ανά ώρα είναι. 

3. Οι χώροι αποθήκευσης α' ύλης και τελικού προϊόντος βρίσκονται (διεύθυνση). 

4. Η μεταποιητική επιχείρηση διαθέτει την απαραίτητη διοικητική υποδομή και οργάνωση για την συμμετοχή 
στο καθεστώς της συνδεδεμένης ενίσχυσης και ότι θα τυποποιήσει και συσκευάσει το σύνολο της παραδοθείσας 
ξηρής σταφίδας στο πλαίσιο της συνδεδεμένης ενίσχυσης. 

5. Η μεταποιητική επιχείρηση τηρεί αρχείο με το ισοζύγιο παραλαμβανόμενης πρώτης ύλης και παραγομένων 
προϊόντων, το οποίο θα είναι διαθέσιμο στις αρμόδιες αρχές όταν αυτό ζητηθεί. Το εν λόγω ισοζύγιο αφορά τις 
παραδόσεις πρώτης ύλης εντός και εκτός του καθεστώτος της συνδεδεμένης ενίσχυσης 

6. θα διευκολύνω τη διενέργεια των προβλεπόμενων στην εθνική και κοινοτική νομοθεσία ελέγχων 

7. Προτίθεμαι να εκπληρώσω τις υποχρεώσεις μου, όπως προκύπτουν από το ανωτέρω καθεστώς. 

8. Σε περίπτωση που προκύψει οποιαδήποτε αλλαγή στα στοιχεία που έχω καταθέσει στη Διεύθυνση Μεταποίη¬ 
σης και Ποιοτικού Ελέγχου Τροφίμων Φυτικής Παραγωγής, οφείλω να την ενημερώσω εντός 5 εργάσιμων ημερών. 

9. Το ΦΕΚ όπου δημοσιεύθηκε το καταστατικό της ίδρυσης της εταιρείας και οι τροποποιήσεις του, είναι. 

(Εφόσον δεν απαιτείται δημοσίευση σε ΦΕΚ το υποβάλλω συνημμένα) 

Ο νόμιμος εκπρόσωπος της μεταποιητικής επιχείρησης 
(υπογραφή-σφραγίδα) 

Σύντομη περιγραφή του διαγράμματος ροής και του μηχανολογικού εξοπλισμού 
Συν: 

Άρθρο 14 

Μεταβατικές διατάξεις 

Κατ'εξαίρεση για το έτος 2017, οι μεταποιητικές επιχειρήσεις που επιθυμούν να εγκριθούν, προκειμένου να 
συμμετάσχουν στο καθεστώς, υποχρεούνται να καταθέσουν τα δικαιολογητικά της παραγράφου 2 του άρθρου 8 
αυτής της απόφασης μέχρι την 10η Ιουλίου 2017. 

Άρθρο 15 
Έναρξη ισχύος 

Η παρούσα απόφαση ισχύει από το έτος ενίσχυσης 2017. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 9 Ιουνίου 2017 

Ο Υπουργός Ο Υφυπουργός 

ΕΥΑΓΓΕΛΟΣ ΑΠΟΣΤΟΛΟΥ ΒΑΣΙΛΕΙΟΣ ΚΟΚΚΑΛΗΣ 


Αριθμ. 1572/62620 (2) 

Τροποποίηση της με αριθμ. 1406/52601/ 
4-5-2016 υπουργικής απόφασης (ΦΕΚ 1291/ 
τ.Β'/2016) «Καθορισμός λεπτομερειών σχετικά 
με την διαδικασία μεταβίβασης των δικαιωμάτων 
βασικής ενίσχυσης, σε εφαρμογή των διατάξεων 
των καν(ΕΕ) 1307/2013 και 639/2014». 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α)Τηςπερ.α'τηςπαρ.2τουάρθρου62 του ν. 4235/2014 
«Διοικητικά μέτρα, διαδικασίες και κυρώσεις στην εφαρ¬ 
μογή της ενωσιακής και εθνικής νομοθεσίας στους τομείς 
των τροφίμων, των ζωοτροφών και της υγείας και προ¬ 
στασίας των ζώων και άλλες διατάξεις αρμοδιότητας του 
Υπουργείου Αγροτικής Ανάπτυξης και Τροφίμων» (Α'32), 
όπως η παρ. 2 τροποποιήθηκε με την παρ. 2 του άρθρου 
46 του ν. 4384/2016 «Αγροτικοί Συνεταιρισμοί, μορφές 
συλλογικής οργάνωσηςτου αγροτικού χώρου και άλλες 
διατάξεις» (Α'78). 

β)Των άρθρων 13 έως 29 του ν. 2637/1998 «Σύσταση 
Οργανισμού Πιστοποίησης Λογαριασμών, Οργανισμού 
Πληρωμών και Ελέγχου Κοινοτικών Ενισχύσεων Προσα¬ 
νατολισμού και Εγγυήσεων, Οργανισμού Πιστοποίησης 
και Επίβλεψης Γεωργικών Προϊόντων, Γενικών Διευθύν¬ 
σεων και θέσεων προσωπικού στο Υπουργείο Γεωργίας 
και «Εταιρείας Αξιοποίησης Αγροτικής Γης» Α.Ε. και άλλες 
διατάξεις» (Α'200), όπως ισχύουν. 


γ) Του άρθρου 90 του Κώδικα νομοθεσίας για την Κυ¬ 
βέρνηση και τα κυβερνητικά Όργανα, όπως κυρώθηκε 
με το άρθρο πρώτο του π.δ. 63/2005 «Κωδικοποίηση 
της νομοθεσίας για την Κυβέρνηση και τα κυβερνητικά 
όργανα» (Α'98). 

2. Την υπ' αριθμ. 50649/01-06-2017 εισήγηση του 
Ο.Π.ΕΚ.Ε.Π.Ε. και 

3. Το γεγονός ότι από την εφαρμογή της παρούσας δεν 
προκαλείται δαπάνη σε βάρος του Κρατικού Προϋπολο¬ 
γισμού, αποφασίζουμε: 

Άρθρο 1 

Σκοπός 

Με την παρούσα απόφαση τροποποιείται η με αριθμ. 
1406/52601/4-5-2016 (ΦΕΚ 1291/τ.Β'/2016) υπουρ¬ 
γική απόφαση, όπως έχει τροποποιηθεί με τις αριθμ. 
1478/55462/2016 (ΦΕΚ ΒΊ 353/2016), 1882/68998/2016 
(ΦΕΚ ΒΊ 739/2016) και 1194/45925/26-04-2017 (ΦΕΚ 
ΒΊ 607/2017) υπουργικές αποφάσεις προκειμένου να 
παραταθεί η καταληκτική ημερομηνία υποβολής της 
αίτησης μεταβίβασης για το έτος ενίσχυσης 2017 έως 
30 Ιουνίου 2017. 

Άρθρο 2 

Τροποποίηση της με αριθμ. 1406/52601/ 

4-5-2016 υπουργικής απόφασης 

Τροποποιείται η με αριθμ. 1406/52601/04-5-2016 
υπουργική απόφαση (ΦΕΚ 1291 Β72016), ως εξής: 

1. Η παράγραφος 1 του άρθρου 5 αντικαθίσταται με 
την κάτωθι: 

«1. Η μεταβίβαση των δικαιωμάτων ενίσχυσης είναι 
δυνατή σε όλη τη διάρκεια του έτους. Προκειμένου οι 
αιτήσεις μεταβίβασης να ληφθούν υπόψη στις ενισχύσεις 
του εκάστοτε έτους ενίσχυσης, καταληκτική ημερομη¬ 
νία υποβολής της αίτησης μεταβίβασης στον ΟΠΕΚΕΠΕ 
είναι η 15η Μάίου εκάστοτε έτους. Ειδικά, για το έτος 
ενίσχυσης 2017, η καταληκτική ημερομηνία υποβολής 
της αίτησης μεταβίβασης είναι η 30 Ιουνίου 2017. 

Όσον αφορά στις αιτήσεις μεταβίβασης, που συνοδεύ¬ 
ονται με οριστική μεταβίβαση ή εκμίσθωση γης, από τις 
σχετικές συμβολαιογραφικές πράξεις ή συμφωνητικά 
μίσθωσης γης πρέπει να αποδεικνύεται ότι ο αποδέκτης 
έχει τη γη στην κατοχή του στις 31 Μάίου του εκάστοτε 
έτους. 

Αιτήσεις, οι οποίες οριστικοποιούνται και υποβάλλο¬ 
νται μετά την καταληκτική ημερομηνία εξετάζονται για 
το επόμενο έτος ενίσχυσης». 

2. Η παράγραφος 2 του άρθρου 6 αντικαθίσταται με 
την κάτωθι: 

«2. Αίτηση ακύρωσης οριστικοποιημένων αιτήσεων 
μεταβίβασης του εκάστοτε έτους, γίνεται δεκτή, εφόσον 
υποβληθεί στη διαδικτυακή εφαρμογή ως την καταλη¬ 
κτική ημερομηνία τροποποίησης της ενιαίας αίτησης 
ενίσχυσης, ήτοι 25 ημερολογιακές ημέρες μετά την 15 
Μάίου εκάστοτε έτους. Ειδικά, για το έτος ενίσχυσης 
2017, η υποβολή της αίτησης ακύρωσης γίνεται δεκτή, 


εφόσον υποβληθεί στη διαδικτυακή εφαρμογή ως την 
10 Ιουλίου 2017». 

3. Η παράγραφος 3 του άρθρου 6 αντικαθίσταται με 
την κάτωθι: 

«3. Για την τροποποίηση οριστικοποιημένων αιτή¬ 
σεων μεταβίβασης απαιτείται πρώτα η ακύρωση της 
αίτησης μεταβίβασης, όπως περιγράφεται παραπάνω 
και η υποβολή στη διαδικτυακή εφαρμογή της τροπο¬ 
ποιημένης αίτησης μεταβίβασης, συνοδευόμενη από 
όλα τα απαραίτητα δικαιολογητικά. Τροποποίηση ορι- 
στικοποιημένων αιτήσεων μεταβίβασης γίνεται δεκτή, 
εφόσον υποβληθεί στη διαδικτυακή εφαρμογή ως την 
καταληκτική ημερομηνία τροποποίησης της ενιαίας αί¬ 
τησης ενίσχυσης. Ειδικά, για το έτος ενίσχυσης 2017, 
τροποποίηση οριστικοποιημένων αιτήσεων μεταβίβα¬ 
σης γίνεται δεκτή, εφόσον υποβληθεί στη διαδικτυακή 
εφαρμογή ως την 10 Ιουλίου 2017». 

Άρθρο 3 

Η απόφαση αυτή ισχύει από το έτος ενίσχυσης 2017. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Ιουνίου 2017 

Ο Υπουργός 

ΕΥΑΓΓΕΛΟΣ ΑΠΟΣΤΟΛΟΥ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 

























